CELEX: 32010R0009
Language: ro
Date: 2009-12-23 00:00:00
Title: Regulamentul (UE) nr. 9/2010 al Comisiei din 23 decembrie 2009 privind autorizarea endo-1,4-beta-xilanazei produse de Trichoderma reesei (ATTC PTA 5588) ca aditiv pentru hrana puilor de găină pentru îngrășat, găinilor ouătoare, rațelor și curcanilor pentru îngrășat (titularul autorizației Danisco Animal Nutrition, Finnfeeds International Limited) Text cu relevanță pentru SEE

7.1.2010   
            
            
               RO
            
            
               Jurnalul Oficial al Uniunii Europene
            
            
               L 3/10
            
         REGULAMENTUL (UE) NR. 9/2010 AL COMISIEI
   din 23 decembrie 2009
   privind autorizarea endo-1,4-beta-xilanazei produse de Trichoderma reesei (ATTC PTA 5588) ca aditiv pentru hrana puilor de găină pentru îngrășat, găinilor ouătoare, rațelor și curcanilor pentru îngrășat (titularul autorizației Danisco Animal Nutrition, Finnfeeds International Limited)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru preparatul menționat în anexa la prezentul regulament. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea se referă la autorizarea preparatului enzimatic din endo-1,4-beta-xilanază produsă de Trichoderma reesei (ATCC PTA 5588) ca aditiv pentru hrana puilor de găină pentru îngrășat, găinilor ouătoare, rațelor și curcanilor pentru îngrășat în vederea clasificării în categoria „aditivi zootehnici”.
            
         
               (4)
            
            
               Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 12 și 19 septembrie 2007 (2), din 22 noiembrie 2007 (3) și din 2 iulie 2009 (4) că preparatul enzimatic din endo-1,4-beta-xilanază produsă de Trichoderma reesei (ATCC PTA 5588) nu are un efect nociv asupra sănătății animale, a sănătății oamenilor sau asupra mediului și că folosirea preparatului respectiv îmbunătățește performanța animalelor. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform dispozițiilor din anexa la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi zootehnici” și grupului funcțional „promotori de digestibilitate”, este autorizat ca aditiv pentru hrana animalelor în condițiile prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 decembrie 2009.
      
         
            Pentru Comisie
         
         José Manuel BARROSO
         
            Președintele
         
      
   
   
      (1)  JO L 268, 18.10.2003, p. 29.
   
      (2)  The EFSA Journal (2007) 548, p. 1.
   
      (3)  The EFSA Journal (2007) 586, p. 1.
   
      (4)  The EFSA Journal (2009) 1183, p. 1.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Unități de activitate/kg de furaj complet cu un conținut de umiditate de 12 %
               
            
                  
                     Categoria aditivi zootehnici. Grup funcțional: promotori de digestibilitate.
                  
               
            
                  4a11
               
               
                  Danisco Animal Nutrition, entitate juridică: Finnfeeds International Limited
               
               
                  Endo-1,4-β-xilanază
                  EC 3.2.1.8
               
               
                  Compoziția aditivului
                  Preparat din endo-1,4-β-xilanază (EC 3.2.1.8) produsă de Trichoderma reesei
                  
                  (ATCC PTA 5588) cu o activitate minimă de 40 000 U (1)/g
                  Caracterizarea substanței active
                  Endo-1,4-β-xilanază (EC 3.2.1.8) produsă de Trichoderma reesei (ATCC PTA 5588)
               
               
                  Pui de găină pentru îngrășat
               
               
                  —
               
               
                  625 U
               
               
                  —
               
               
                  
                              1.
                           
                           
                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.
                           
                        
                              2.
                           
                           
                              Se utilizează în furaje bogate în polizaharide amilacee și non-amilacee (în principal arabinoxilani), de exemplu, ce conțin mai mult de 40 % grâu sau 60 % porumb.
                           
                        
               
                  13.1.2020
               
            
                  Găini ouătoare
               
               
                  2 500 U
               
            
                  Rațe
               
               
                  625 U
               
            
                  Curcani pentru îngrășat
               
               
                  1 250 U
               
            
         (1)  1 U reprezintă cantitatea de enzimă care eliberează 0,5 micromol de zaharuri reductoare (măsurate în echivalenți xiloză) pe minut, pornind de la un substrat de arabinoxilan în tărâțe de ovăz reticulat la pH 5,3 și la 50 °C.